**สมเด็จพระเจ้าชาลส์ที่ 3** ขึ้นเป็นกษัตริย์แห่งสหราชอาณาจักรและประเทศเครือจักรภพจากการสิ้นพระชนม์ของ สมเด็จพระราชินีนาถเอลิซาเบธที่ 2 ในช่วงบ่ายของวันที่ 8 กันยายน พ.ศ. 2565 (เวลาฤดูร้อนของอังกฤษ) การสืบราชสันตติวงศ์เกิดขึ้นทันที อดีตเจ้าฟ้าชายชาร์ลส์เป็นสมเด็จพระเจ้าชาลส์ที่ 3 อย่างเป็นทางการเมื่อวันที่ 10 กันยายน พ.ศ. 2565 เวลา 10.00 น. (เวลาฤดูร้อนของอังกฤษ) ในวันนั้นสภาการขึ้นครองราชย์ได้รวมตัวกันที่พระราชวังเซนต์เจมส์ในลอนดอน

สหราชอาณาจักร
-------------

การยิงสลุตที่ปราสาทเอดินบะระเพื่อแสดงถึงการขึ้นครองราชย์ของสมเด็จพระเจ้าชาลส์ที่ 3
การประกาศเกิดขึ้นเมื่อวันที่ 10 กันยายน พ.ศ. 2565 เวลา 10.00 น. (เวลาฤดูร้อนของอังกฤษ) หรือ 16.00 น. ตามเวลาในประเทศไทยที่พระราชวังเซนต์เจมส์ในลอนดอน แม้ว่าสมาชิกของคณะองคมนตรีทั้งหมด 700 คนจะมีสิทธิ์เข้าร่วม แต่ก็มีสมาชิกเพียง 200 คนเท่านั้นที่ได้รับเชิญ

ก่อนที่องค์กษัตริย์จะเสด็จมา เจ้าพนักงานได้อ่านคำประกาศการขึ้นครองราชย์ ซึ่งรวมถึงพระนามของสมเด็จพระเจ้าชาลส์ที่ 3 คำประกาศดังกล่าวลงนามโดยสมเด็จพระราชินีคามิลลา เจ้าชายวิลเลียม เจ้าชายแห่งเวลส์ อาร์ชบิชอปแห่งแคนเทอร์เบอรี ประธานสภาขุนนาง อาร์ชบิชอปแห่งยอร์ก และนายกรัฐมนตรี จากนั้นประธานองคมนตรีก็ประกาศต่อสาธารณะและมีการยิงสลุตที่ไฮด์พาร์คและหอคอยแห่งลอนดอน สมเด็จพระเจ้าชาลส์ที่ 3 ได้เข้าร่วมในส่วนที่สอง โดยมีคณะองคมนตรีเข้าร่วมเท่านั้น และได้พระราชทานพระราชดำรัสเกี่ยวกับการสวรรคตของพระราชมารดา พระองค์สาบานที่จะรักษาความเป็นอิสระของคริสตจักรแห่งสกอตแลนด์ซึ่งได้รับการยืนยันโดยการลงพระนามในเอกสาร 2 ฉบับขณะที่สมเด็จพระราชินีและเจ้าชายแห่งเวลส์เป็นพยานในการลงพระนามของพระองค์ เมื่อสิ้นสุดพิธี องคมนตรีได้ลงนามในประกาศดังกล่าว

สภาการขึ้นครองราชย์ของสมเด็จพระเจ้าชาลส์ที่ 3 เป็นครั้งแรกที่มีการถ่ายทอดสดทางโทรทัศน์และสตรีมออนไลน์ เวลา 11.00 น. (เวลาฤดูร้อนของอังกฤษ) หรือ 17.00 น. ตามเวลาในไทย มีการยิงสลุตจำนวน 21 นัดที่หอคอยแห่งลอนดอน ปราสาทคาร์ดิฟฟ์ ปราสาทเอดินบะระ ปราสาทคอร์เนต ยิบรอลตาร์ และฐานทัพเรือ เพื่อแสดงถึงการขึ้นครองราชย์ของสมเด็จพระเจ้าชาลส์ที่ 3 หลังพิธีประกาศ สมเด็จพระเจ้าชาลส์ที่ 3 ทรงออกต้อนรับฝูงชนนอกพระราชวังบักกิงแฮม

รัฐสภาแห่งสหราชอาณาจักรประชุมกันเป็นสมัยพิเศษ โดยสมาชิกรัฐสภาสาบานตนว่าจะจงรักภักดีต่อกษัตริย์องค์ใหม่ และแสดงความเสียใจต่อการสวรรคตของสมเด็จพระราชินีนาถเอลิซาเบธที่ 2 กิจกรรมของรัฐสภาส่วนใหญ่ถูกระงับเป็นเวลา 10 วัน เวลา 15.30 น. หรือ 21.30 น. ตามเวลาในไทย สมเด็จพระเจ้าชาลส์ที่ 3 มีพระบรมราชานุญาตให้ ลิซ ทรัสส์ นายกรัฐมนตรี และคณะรัฐมนตรีเข้าเฝ้า ฯ ในวันเดียวกันนั้น รัฐบาลสกอตแลนด์ เวลส์ และไอร์แลนด์เหนือออกประกาศการขึ้นครองราชย์ของสมเด็จพระเจ้าชาลส์ที่ 3

อ้างอิง
-------

1. ↑  "The Accession Council". *Privy Council*. เก็บจากแหล่งเดิมเมื่อ 13 September 2016. สืบค้นเมื่อ 9 September 2022.
2. ↑  Knight, Sam (16 March 2017). "Operation London Bridge: the secret plan for the days after the Queen's death". *The Guardian*. เก็บจากแหล่งเดิมเมื่อ 27 May 2019. สืบค้นเมื่อ 9 September 2022.
3. 1 2 3 4 5 6  Lee, Joseph (10 September 2022). "Charles III to be proclaimed king at historic ceremony". *BBC News*. สืบค้นเมื่อ 10 September 2022.
4. ↑  Forrest, Adam (10 September 2022). "What is Accession Council? King Charles's proclamation ceremony to be televised live". *The Independent*.
5. ↑  "Charles III is proclaimed king in TV first". *BBC News*. 10 September 2022. สืบค้นเมื่อ 10 September 2022.
6. ↑  "Colchester: Formal 21-gun salute marks Proclamation of the King". *BBC News*. 10 September 2022. สืบค้นเมื่อ 10 September 2022.
7. ↑  "Gun salute in Guernsey marks proclamation of King". *BBC News*. 10 September 2022. สืบค้นเมื่อ 10 September 2022.
8. ↑  "King Charles III: Hillsborough gun salute marks King Charles's proclamation". *BBC News*. 10 September 2022. สืบค้นเมื่อ 10 September 2022.
9. ↑  "Charles III greets crowds after proclamation ceremony". *BBC News*. 10 September 2022. สืบค้นเมื่อ 10 September 2022.
10. ↑  "Senior MPs take oath of allegiance to King Charles". *BBC News*. 10 September 2022. สืบค้นเมื่อ 10 September 2022.
11. 1 2  Wickham, Alex (3 September 2021). "Britain's plan for when Queen Elizabeth II dies". *Politico*. เก็บจากแหล่งเดิมเมื่อ 3 September 2021. สืบค้นเมื่อ 9 September 2022.
12. ↑  "Accession Council and Principal Proclamation". *Royal.uk*. The Royal Household. สืบค้นเมื่อ 9 Sep 2022.